Diari Oficial de la Generalitat Valenciana


Sumari del DOGV 8409, del 24-10-2018 (2018/9553)

Aprovació de l'informe ambiental i territorial estratègic pel procediment simplificat de la modificació a l'estudi de detall de l'Hospital Quirón (03371/2018/61).
------------------------------------------------------------------------------------------------------------------------------------------------------------------

### Dades del document

Número de DOGV
:   8409

Data del DOGV
:   24-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9553


Data del document
:   10-10-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de l'informe ambiental i territorial estratègic pel procediment simplificat de la modificació a l'estudi de detall de l'Hospital Quirón (03025/2018/61). [2018/9553]  
La Junta de Govern Local de l'Ajuntament de València, en sessió celebrada el 28 de setembre de 2018, va adoptar l'acord que en la seua part dispositiva diu el següent:  
  
«Primer. Concloure que la proposta de modificació de l'estudi de detall de l'Hospital Quirón, situat en l'avinguda de Blasco Ibáñez, número 14, de València, no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Segon. Concloure, de conformitat amb l'informe tècnic emés el 9 de juliol de 2018, que la modificació de l'estudi de detall a tramitar no té competència per a reservar edificabilitats futures, i que ha d'eliminar-se qualsevol proposta en aquest sentit.  
Tercer. Resoldre favorablement l'avaluació ambiental i territorial estratègica pel procediment simplificat de la proposta de modificació de l'estudi de detall de l'Hospital Quirón, situat en l'avinguda de Blasco Ibáñez, número 14, de València, i designar com a alternativa més idònia mediambientalment en aquesta actuació l'alternativa 3, tenint en compte que la documentació tècnica que s'expose al públic en la fase urbanística ha de ser modificada afegint un article que especifique literalment el següent: «En les façanes que donen a l'avinguda de Blasco Ibáñez i a la plaça de la Legió Espanyola, així com en la part més pròxima a l'avinguda de Blasco Ibáñez de la façana que recau al carrer de Severo Ochoa, l'aïllament acústic que s'utilitze en les parts edificables de l'ampliació que donen a aquestes vies haurà de tindre les característiques apropiades per a assolir els objectius de qualitat acústica establits legalment. D'altra banda, durant la fase d'execució del projecte hauran de prendre's les mesures oportunes per a satisfer la normativa en matèria de contaminació acústica i atmosfèrica vigent en el moment de la realització de les obres».  
Quart. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat a l'Associació de Veïns Saïdia-Exposició.»  
  
València, 10 d'octubre de 2018.- El secretari: Manuel Latorre Hernández.